stanford-oval/wikipedia huggingface dataset:
Smells Like Children

Smells Like Children ("מריח כמו ילדים") הוא אלבום של להקת המטאל מרילין מנסון.
האלבום יצא בשנת-1995. תחילה תוכנן להיות מיני-אלבום של רמיקסים, אך לאחר שהתווספו תרומותיהם של דייב אוגילבי, צ'ארלי קלאוזר (הקלידן של ניין אינץ' ניילז), וחומר חדש של הלהקה, השתלב הוא לאלבום מלוקט. גרסאות הכיסוי אשר צורפו לאלבום, ובהם גרסה ל-Sweet Dreams של להקת יורית'מיקס, אפשרו ללהקה לזנק אל המיינסטרים.
גרסאות פרומו מוקדמות של האלבום כללו קטעים לא מורשים מהסרט המוזיקלי וילי וונקה ומפעל השוקולד, בנוסף על קטעי אודיו אשר נחשבו כנועזים מדי. בהמשך נערך האלבום מחדש ויצא לאור לציבור. בין שני הקטעים שהוסרו היה הקטע הפותח המקורי, "Abuse part 1", בו נשמעים מנסון והנהג טום ויגינס כשהם מדברים עם נערה מזוכיסטית ומנסים להרגיעה לאחר שהדברים אובדים שליטה. בקטע השני, "Abuse part 2", מרואיין פדופיל אשר מתוודה על התעללות המינית שלו בבן-הדוד הצעיר שלו.
ה"פרנקי" אליו ההתייחסות בקטע "Fuck Frankie" הוא פרנקי פרויה, מנהל סיבובי ההופעות של מנסון באותו הזמן, אשר מעל $10,000 מהלהקה במשך סיבוב ההופעות של אלבום ה-Portrait of An American Family. ה"חד רגל" אליו ההתייחסות בקטע Dancing with the One Legged הוא בובת Huggy Bear (הסרסור מתוכנית הטלוויזיה סטארסקי והאץ') חסרת רגל בה השתמשו חברי הלהקה להובלת סמים בחשאי.
אבי גרנות

אבי גרנות (נולד ב-1950) הוא דיפלומט ישראלי.
ביוגרפיה

גרנות נולד בתל אביב בשנת 1950 להורים יהודים מפולין, שניצלו על ידי אוסקר שינדלר. לאחר סיום שירותו הצבאי בצבא ההגנה לישראל, למד גרנות באוניברסיטת מדינת ניו יורק בארצות הברית ובהמשך, המשיך את לימודיו בישראל.
לאחר סיום לימודיו הוא עבד בשירות הדיפלומטי של משרד החוץ. בתור דיפלומט הוא מילא תפקידים שונים, בעיקר באוטווה, רומא, פרטוריה ובוושינגטון די.סי..
ב-1995 מונה גרנות לשגריר ישראל באתיופיה, והחזיק בתפקיד עד 1998.
שימש כיועצו המדיני של נשיא מדינת ישראל משה קצב.
גרנות היה שגריר ישראל בפינלנד מאוקטובר 2007 ועד מרץ 2011.
אבי מלכה

| --- | --- |
אין תמונה חופשית
 לידה:  3 באוגוסט 1966 (בן 58) עַכּוֹ, ישראל 
 מדינה:  ישראל 
 פרופיל ב-IMDb
 
אבי מלכה (נולד ב-3 באוגוסט 1966) הוא במאי תיאטרון וקולנוע ומורה למשחק.
ביוגרפיה

מלכה נולד בעכו. ביים עשרות הפקות לתיאטרון, ביניהן "נשף מסכות" (התיאטרון העירוני חיפה), "מען לא ידוע", "חוות החיות" (תיאטרון הקיבוץ), "החדר של ורוניקה" (התיאטרון הלאומי הבימה), "סוג'וד", "דממה" (צוותא, פרס התיאטרון הישראלי), ועוד.
זוכה פרס הבמאי המצטיין בפסטיבל עכו (קפה הפוך, באין מלחמה), זוכה הפרס הראשון בפסטיבל חיפה להצגות ילדים ("ססגוניה", 1993).
ביים ולימד בבית צבי, במכללת סמינר הקיבוצים (משחק ובימוי) ובסטודיו למשחק של יורם לוינשטיין. מתמחה בהוראת טכניקה. בשנת 2003, יסד את "אימפרו - הסטודיו למשחק בקולנוע טלוויזיה ותיאטרון", והוא מנהל אותו מאז, במקביל לעשייתו האומנותית.
בנוסף ביים מלכה את הצגות הילדים "כספיון", "הפיל שרצה להיות הכי", "בגדי המלך החדשים", "הילד שאהב את הירח", "מי שטוב לו ושמח כף ימחא - שירי משחק של דתיה בן דור", "מוכרת הגפרורים הקטנה", ועוד.
בשנת 2008 ביים והפיק את סרטו העלילתי הארוך הראשון "לאן נעלם משה אבגי?". הסרט, שהופק על ידי חברת ההפקות שלצד הסטודיו, הוא הסרט הראשון באורך מלא, שהופק על ידי בי"ס למשחק בישראל, ושכל התפקידים המרכזיים בו מגולמים על ידי תלמידי השנה השלישית של הסטודיו. הסרט זכה בתמיכה מאת קרן הקולנוע הישראלי.
בשנת 2009 ביים והפיק את סרטו העלילתי השני "סיפור שנגמר בחתונה". כמו כן הפיק את הסרטים העלילתיים באורך מלא: "חומר נפץ" (בבימויו של מיטקו בוזקוב), "רדיקל" (בבימויו של עומר רייס), ואת הסרט התיעודי "השגרירים" (בבימויו של טל אגסי). בשנת 2010 הפיק את סרט הקולנוע "מונית לילה" (בבימויו שדל טל אגסי), ואת הסרט "נטישה" (בבימויו של יהושע סובול). בשנת 2011 הפיק את הסרט "המאבק 16" (בבימויו של רוני גאמר). בשנת 2012 הפיק את הסרט "אנטי וירוס" (בבימוי של אלון נוימן).
בסוף שנת 2009 יסד את תחרות הקולנוע הישראלי הקצר "אימפרואקשן", בשיתוף סינמטק תל אביב, והוא משמש כמנהלה האמנותי (2009-2020) וכמפיק הראשי שלה. נכון ל-2022, הופקו כשלוש מאות וחמישים סרטים ישראלים קצרים במיוחד עבור התחרות. חלק מהם השתתפו וזכו בפסטיבלים נוספים בארץ ובעולם.
ב-2011 מונה למנהל האמנותי של "פסטיבל תיאטרון קצר" בצוותא. וניהל אותו עד 2013.
ב-2017 השתתף בתפקיד הגברי הראשי בסרטה של לימור שמילה, "מונטנה".
הערות שוליים

↑  קבלה לעם (2013-06-10), מאחורי הקלעים - מורה דרך, נבדק ב-2018-10-17
↑  ציפי שוחט, הבמאי אבי מלכה מונה למנהל האמנותי של פסטיבל "תיאטרון קצר" בצוותא, באתר הארץ, 11 באפריל 2011
| --- | --- |
בקרת זהויות :  NLI: 987007440835405171  VIAF: 9157467792122320610   WorldCat (עם VIAF): 9157467792122320610
When You Kiss Me

When You Kiss Me (בעברית: כשאתה מנשק אותי) הוא סינגל שהקליטה הזמרת-יוצרת הקנדית שאניה טוויין, ומופיע באלבומה הרביעי, Up!. השיר יצא לאור ב-10 בנובמבר 2003, כסינגל השביעי מתוך האלבום, וכסינגל השלושים של טוויין.
עם יציאתו נכנס השיר אל המקום ה-21 במצעד הסינגלים הבריטי.
רקע וכתיבה

בדומה ל-"Whose Bed Have Your Boots Been Under?" ו-"The Woman in Me (Needs the Man in You)", השיר נכתב, הולחן והופק על ידי שאניה טוויין ורוברט ג'ון "מאט" לאנג. השיר הוא שיר בסגנון הקאנטרי-פופ, המשלב בתוכו גם את סגנון מוזיקת העולם.
השיר הוא האיי-סייד של השיר "Up!", שאותו הוציאה טוויין כסינגל כמה חודשים לפני כן.
וידאו קליפ

הווידאו קליפ המלא שיצא עבור השיר בוים על ידי פול בויד, אשר ביים לטוויין קליפים נוספים במהלך הקריירה שלה. הקליפ צולם בטקאפונה שבניו זילנד, בזמן צילום הקליפ לשיר "Forever and for Always". הקליפ צולם בשחור-לבן.
נכון ל-3 בספטמבר 2019, מונה הצפיות של הקליפ עומד על כ-45 מיליון צפיות.
מיקומי שיא

|   ‏‏‏  מצעדים ודירוגים (2003-04)> מדינה |   ‏‏‏  מצעדים ודירוגים (2003-04)> מצעד |   ‏‏‏  מצעדים ודירוגים (2003-04)> מיקום שיא |   ‏‏‏  מצעדים ודירוגים (2003-04)>  |
| --- | --- | --- | --- |
|  אוסטריה | Ö3 אוסטריה טופ 40‏ | 32 |  |
|  אוסטרליה | מצעד הסינגלים האוסטרלי | 47 |  |
|  אירופה | אירופה הוט 100 | 67 |  |
|  אירלנד | מצעד הסינגלים האירי | 41 |  |
|  ארצות הברית | בילבורד הוט 100 | - |  |
|  ארצות הברית | מצעד שירי הקאנטרי | 60 |  |
|  גרמניה | GfK – טופ 100 | 30 |  |
|  הממלכה המאוחדת | מצעד הסינגלים הבריטי | 21 |  |
|  סקוטלנד | מצעד הסינגלים הסקוטי | 20 |  |
|  פורטוגל | מצעד הסינגלים הפורטוגזי | 4 |  |
|  שווייץ | המצעד השווייצרי | 47 |  |
הערות שוליים

↑  מקסי סינגל • תקליטור 5 אינץ' • תקליטור 3.5 אינץ' • די וי די
↑  Shania Twain - When You Kiss Me, Discogs (באנגלית)
↑  Shania Twain - When You Kiss Me, Discogs (באנגלית)
↑  Official Singles Chart Top 100 | Official Charts Company, www.officialcharts.com (באנגלית)
↑  Shania Twain - Whose Bed Have Your Boots Been Under, Discogs (באנגלית)
↑  Shania Twain - The Woman In Me (Needs The Man In You), Discogs (באנגלית)
1 2  Shania Twain – When You Kiss Me (באנגלית), נבדק ב-2019-09-03
↑  Shania Twain – Up! (באנגלית), נבדק ב-2019-09-03
1 2  Shania Twain - Forever And For Always (Official Music Video) (Red Version), נבדק ב-2019-09-03
↑  Shania Twain - When You Kiss Me (Official Music Video), נבדק ב-2019-09-03
| שאניה טוויין |
| --- | --- | --- |
| דיסקוגרפיה • וידאוגרפיה • פרסים ומועמדויות | דיסקוגרפיה • וידאוגרפיה • פרסים ומועמדויות |  |
| אלבומי אולפן | Shania Twain • The Woman in Me • Come On Over • Up! • Now • Queen of Me |  |
| אלבומי הופעה | Still the One: Live from Vegas |  |
| אלבומי אוסף | The Complete Limelight Sessions • Greatest Hits • Not Just a Girl (The Highlights) |  |
| אלבומי וידאו | Shania Twain Live • The Platinum Collection • The Specials • Up! Live in Chicago • Up! Close and Personal • Still the One: Live from Vegas |  |
| סיבובי הופעות | Come On Over Tour • Super Bowl XXXVII halftime show • Up! Tour • Shania: Still the One • Rock This Country Tour • Now Tour • Let's Go! • Queen of Me Tour |  |
| טלוויזיה וקולנוע | "למה לא? עם שאניה טוויין" • "טריידינג פיינט" • "להאמין בך" |  |
| ערכים קשורים | "שאניה: חיים בשמונה אלבומים" • מרכז שאניה טוויין • רוברט ג'ון "מאט" לאנג |  |
| שאניה טוויין – סינגלים |
| --- | --- | --- |
| Shania Twain | "What Made You Say That" • "Dance with the One That Brought You" • "You Lay a Whole Lot of Love on Me" |  |
| The Woman in Me | "Whose Bed Have Your Boots Been Under?" • "Any Man of Mine" • "The Woman in Me (Needs the Man in You)" • "(If You're Not in It for Love) I'm Outta Here!" • "You Win My Love" • "No One Needs to Know" • "Home Ain't where His Heart Is (Anymore)" • "God Bless the Child" |  |
| Come On Over | "Love Gets Me Every Time" • "Don't Be Stupid (You Know I Love You)" • "You're Still the One" • "From This Moment On" • "When" • "Honey, I'm Home" • "That Don't Impress Me Much" • "Man! I Feel Like a Woman!" • "You've Got a Way" • "Come On Over" • "Rock This Country!" • "I'm Holdin' On to Love (To Save My Life)" |  |
| Up! | "I'm Gonna Getcha Good!" • "Up!" • "Ka-Ching!" • "Forever and for Always" • "Thank You Baby! (For Makin' Someday Come So Soon)" • "She's Not Just a Pretty Face" • "When You Kiss Me" • "It Only Hurts When I'm Breathing" |  |
| Greatest Hits | "Party for Two" • "Don't!" • "I Ain't No Quitter" |  |
| Now | "Life's About to Get Good" • "Swingin' with My Eyes Closed" • "Who's Gonna Be Your Girl" • "We Got Something They Don't" |  |
| Queen of Me | "Waking Up Dreaming" • "Giddy Up!" |  |
| שירים אחרים | "Shoes" • "Today Is Your Day" • "Endless Love" • "Forever and Ever, Amen" • "Unhealthy" |  |
| --- | --- |
בקרת זהויות :  MusicBrainz release group: 2287c4ad-22ba-4715-9848-c581e0677c76  MusicBrainz work: a8bd795d-dea0-34c8-9034-904c276a577f
Yeni Çıktı

Yeni Çıktı (בעברית: תפוקה חדשה) הוא המיני-אלבום הראשון של הזמרת-יוצרת הטורקייה סימגה. המיני-אלבום יצא לאור ב-4 במרץ 2011, על ידי חברת התקליטים קאיה מיוזיק ונחשב למיני-אלבום הבכורה שלה. מתוך המיני-אלבום לא יצאו סינגלים, אך נכלל בו השיר הבינלאומי "Başı Dertte".
רקע

המיני-אלבום כולל שישה שירים בסך הכול. הפקת והקלטת השירים נמשכה שנה אחת. ארדם קינאי, אלפר נרמן וגוקהאן שאהין היו המלחינים של שירי המיני-אלבום. בין היתר, חלק משיריו הופקו על ידי דוגן קראקאיה. אמרה אקסו שימש כמנהל של הפרויקט ושל ההתנהלות סביבו.
מאוחר יותר, סימגה עצמה דיברה על המיני-אלבום ואמרה: "אני שנים רבות חיה עם הכמיהה ליצור אלבום. ישנתי עם החלום הזה, התעוררתי עם החלום הזה. לאחר שהוצאתי את המיני-אלבום הזה, הרגשתי שתרמתי בצורה משמעותית לעולם המוזיקה ובפרט לחובבי המוזיקה".
רשימת רצועות

| Yeni Çıktı> מס' | Yeni Çıktı> שם | Yeni Çıktı> משך | Yeni Çıktı>  | Yeni Çıktı>  | Yeni Çıktı>  | Yeni Çıktı>  | Yeni Çıktı>  | Yeni Çıktı>  | Yeni Çıktı>  |
| --- | --- | --- | --- | --- | --- | --- | --- | --- | --- |
| 1. | Başı Dertte  | 3:45 |  |  |  |  |  |  |  |
| 2. | Ödeme Vakti  | 4:24 |  |  |  |  |  |  |  |
| 3. | Vicdanın Affetsin  | 4:00 |  |  |  |  |  |  |  |
| 4. | Misafir  | 3:23 |  |  |  |  |  |  |  |
| 5. | Issız Ada  | 3:23 |  |  |  |  |  |  |  |
| 6. | Palavra  | 3:42 |  |  |  |  |  |  |  |
| משך כולל: | משך כולל: | 22:37 |  |  |  |  |  |  |  |
היסטוריית יציאות לאור

| אזור | תאריך יציאה | פורמט | חברת תקליטים |
| --- | --- | --- | --- |
| טורקיה | 31 במרץ 2011 | תקליטור • הורדה דיגיטלית | קאיה |
| כלל העולם | 4 במרץ 2011 | הורדה דיגיטלית | קאיה |
הערות שוליים

1 2 3 4  Michael Kuyucu :: Müzik Haberleri :: Simge 'YENİ ÇIKTI', web.archive.org, ‏2016-06-02
1 2 3 4  Simge "Yeni Çıktı" :: SözMüzik.Com :: Yeni Çıkan Albümler, Yeni Single, Şarkı Sözleri, Müzik Haberleri, Yeni Klipler, web.archive.org, ‏2016-06-10
| סימגה |
| --- | --- | --- |
| אלבומי אולפן | Ben Bazen |  |
| מיני-אלבומים | Yeni Çıktı |  |
| סינגלים | "Bip Bip" • "Miş Miş" • "Yankı" • "Kamera" • "Prens & Prenses" • "Üzülmedin mi?" • "Ben Bazen" • "Öpücem" • "As Bayrakları" • "Sevmek Yüzünden" • "Kısaca" |  |
| השתתפות בסינגלים | "Adem Olan Anlar" • "Zaten Aşığım" • "Ne Zamandır" • "Bi Gideni Mi Var" |  |
| --- | --- |
בקרת זהויות :  MusicBrainz release group: a59aef86-d083-4925-82a7-c80d17964e72
TTI

| --- | --- |

 נתונים כלליים
 תקופת הפעילות:  1971–הווה (כ־53 שנים) 
 חברת אם:  ברקשייר האת'וויי 
 מיקום המטה:  פורט וורת' 
 ענפי תעשייה:  אלקטרוניקה 
 מוצרים עיקריים:  רכיב אלקטרוני 
  
 www.tti.com
 
TTI היא חברת-אם, אשר בבעלותה חברות רבות, כולל מפיצי רכיבים אלקטרוניים, כגון: קבלים, נגדים, מחברים, מתגים, ממסרים, הגנת מעגלים, אלקטרומגנטיקה, מוליכים למחצה בדידים, חיישנים, מודולי RF ואנטנות. כמו כן בבעלותה חברות כלי עבודה חשמליים, כמו: מילווקי, רידג'יד, הארט, ריובי ועוד.
החברה נוסדה על ידי פול אנדרוז בשנת 1971. רוכש לשעבר של General Dynamics, חברת התעופה והביטחון העולמית, אנדרוז פיתח גישה להפצת רכיבים אלקטרוניים עם דגש על מלאי זמין למכירה, תוכניות שרשרת אספקה, ותוכנית ניהול איכות מוחלטת הראשונה והרשמית בתעשייה.
אנדרוז שימש כמנכ"ל עד לעזיבתו בפברואר 2021. לאחר מכן, מנהל התפעולי הראשי, מייק מורטון, בן 40 שנה קודם לתפקיד מנכ"ל.
אנדרוס,  שינה את השם המקורי Tex-Tronics ל-TTI, Inc בשנת 1973 כדי למנוע סכסוך משפטי עם חברה אחרת בעלת שם דומה.
הברה נוסדה כדי לשרת יצרני ציוד תעופה וחלל וציוד ביטחוני. נכון לשנת 2023, בין לקוחות החברה נכללים יצרנים במגזרי התחבורה, התעשייה, הרפואה והתקשורת.
TTI, Inc. וחברות הבת בבעלותה המלאה, הידועה גם בשם TTI Family of Specialists (TTI FOS), Mouser Electronics, Sager Electronics ו-Exponential Technology Group מעסיקות למעלה מ-8,000 עובדים ביותר מ-136 מיקומים ברחבי אמריקה, אירופה, אסיה, ואפריקה.
המטה העולמי של TTI ממוקם בפורט וורת', טקסס, משפחת המומחים של TTI שומרת על יותר מ-3 מיליון רגל מרובע של שטחי מחסנים ייעודיים ברחבי העולם. למעלה מ-2.2 מיליון רגל רבוע מתוכם ממוקמים ביבשת אמריקה.
המטה האירופי ממוקם ליד מינכן, גרמניה; כמעט 600,000 רגל מרובע של קיבולת הפצה נשמרת באירופה.
מטה אסיה ממוקם בסינגפור, עם מרכזי הפצה בסינגפור, הונג קונג וסין, בהיקף כולל של למעלה מ-300,000 רגל מרובע של קיבולת הפצה.
ל-TTI שבעה מחסני קירבה הממוקמים במקסיקו: טיחואנה, הרמוסיו, צ'יוואווה, חוארז, אקונה, ריינוסה וגוודלחרה, עם קיבולת הפצה משולבת של מעל 100,000 רגל מרובע.
TTI היא בבעלות מלאה, חברת בת עקיפה של ברקשייר האת'וויי
הערות שוליים

↑  "2010 top 25 global distributors | EE Times".
↑  Freifeld, Karen (2020-12-02). "U.S. firms drawn into Trump admin's effort to identify firms with ties to Chinese military". Reuters (באנגלית). נבדק ב-2020-12-03.{{cite news}}:  תחזוקה - ציטוט: url-status (link)
SIEM

SIEM (ראשי תיבות באנגלית של: Security Information and Event Management לפעמים מכונה בקיצור גם:SIM, SEM, תרגום: ניהול אבטחת מידע ואירועים) היא התקן או תוכנה המנתחת לוגים המגיעים מרכיבי תקשורת ותוכנות שונות.
המערכת מקבלת נתונים ממערכות ארגוניות שונות, מנתחת אותם ומאפשרת בקרה על תהליכים ואירועים, הפקת דוחו"ת, זיהוי פרצות אבטחה ותגובה למתקפות המתרחשות בזמנים שונים. למערכת הניהול הגבלת נפח אחסון שניתן להרחבה בעזרת יישום מבוזר המעבד כמויות גדולות של נתונים כדוגמת האדופ.
מערכות SIEM כוללות בתוכן גם מערכות SIM (מערכת לניהול אבטחת מידע) וגם מערכות SEM (מערכת לניהול אירועים).
מאפיינים

למערכת לניהול אירועי אבטחת מידע יכולות רבות כגון:
צבירת נתונים: אחסון נתונים ממקורות רבים (תעבורת רשת, שרתים, מסדי נתונים, יישומים ועוד) ושליפתם בעת הצורך בהתאם לבקשות המגיעות ממתאם הנתונים וממנהל הרשת (כשנעשות חקירות דיגיטליות יש צורך בנתונים אלה המוכיחים כי הפעולה נוגדת את מדיניות החוקים שהוגדרה מראש).
מתאם נתונים: השוואת נתונים ותכונות משותפות וקשירת קשר אל אירועים מסוימים, שילוב מידע ממקורות שונים והפיכתם למידע שימושי.
ניתוח ואיתור: מנתחת שינויים במערכות הפעלה ומסדי נתונים מפקחת ומנהלת הרשאות משתמשים, שירותים ותיקיות ומזהה דפוסי פעולה שאינם סטנדרטיים.
מערכת התרעה: מתריעה מנתחת וחוסמת פעולות חשודות, ניסיונות גישה בלתי מורשים, התקפות על הרשת או כל פעולה אשר מנוגדת לחוקים שהוגדרו מראש. המערכת שולחת דיווח אודות פעולות אלה באמצעות דואר אלקטרוני וגם דרך מערכת ההודעות ביישום עצמו.
מערכות לניהול אירועים

IBM Qradar
Arcsight
LogRhythm
Splunk
RSA Siem
McAfee SIem
מערכות לגילוי חדירות בקוד פתוח

OSSIM
ELK Elastic
LOGalyze
Security Onion
ראו גם

מערכת למניעת דלף מידע
מערכת לגילוי חדירות
מערכת למניעת חדירות
Ok Go

| --- | --- |

הלהקה מופיעה ב-2014. עם כיוון השעון משמאל למעלה: דמיין קולש   דן קונופקה   טים נורדווינד   אנדי רוס
 מקום הקמה:  שיקגו 
 מוקד פעילות:  קליפורניה, ארצות הברית
 תקופת הפעילות:  מ-1998
 סוגה:  רוק, רוק-פופ
 חברת תקליטים:  EMI, Paracadute, קפיטול רקורדס, BMG רייטס מנג'מנט 
 פרסים והוקרה:  פרס גראמי לווידאו קליפ (2006)  פרס המוזיקה של MTV  לאפקטים הטובים ביותר (2014) 
 http://okgo.net/
 פרופיל ב-IMDb
 חברים
 דמיין קולש   טים נורדווינד   דן קונופקה   אנדי רוס
 חברים לשעבר
 אנדי דנקן
 
OK Go היא להקה אמריקאית במקור משיקגו, אילנוי. הלהקה זכתה לפרסום בינלאומי בעיקר בזכות הקליפים המורכבים לשיריהם, הכוללים לרוב צילום בטייק אחד.
חברי הלהקה הם דמיין קולש (סולן, גיטרה מלווה), טים נורדווינד (בס, קולות רקע), דן קונופקה (תופים) ואנדי רוס (גיטרה, קלידים וקולות רקע). רוס הצטרף ב-2005 כדי להחליף את אנדי דנקן. ההרכב המקורי של OK Go התחיל פעילותו ב-1998 ושחרר שני אלבומים לפני עזיבתו של דנקן. הקליפ של הלהקה לשיר Here it goes again שזכה לכינוי "ריקוד ההליכונים", זכה בפרס גראמי עבור הקליפ הטוב ביותר ב-2007.
היסטוריה > הקמה: 2001-1998

הזמר של הלהקה, דמיין קולש, פגש את הבסיסט, טים נורדווינד, במחנה אומנות כשהם היו בני 11. קולש התעניין בעיקר בעיצוב גרפי ואילו נורדווינד התעניין במוזיקה. שמה של הלהקה הגיע ממורה לאומנות שהיה להם במחנה שנהג לומר לתלמידיו "אוקיי. גו" ("בסדר. התחילו") לפני שהכיתה הורשתה להתחיל לצייר. השניים שמרו על קשר אחרי המחנה, והחליפו המלצות מוזיקליות, שהשפיעו על שניהם ועל הצליל העתידי של הלהקה. בתיכון, הם פגשו את הגיטריסט של הלהקה אנדי דנקן. נורדווינד ודאנקן עבור לשיקגו ללימודים בקולג' ושם הקימו את הלהקה "Stanley's Joyful Noise" יחד עם המתופף דן קונופקה. השם של ההרכב הוחלף ל-OK GO ב-1998 עם המעבר של קולש לשיקגו כדי להצטרף ללהקה.
הלהקה החלה להופיע ולהתארח בתוכניות רדיו שונות כדי לקדם את המוזיקה שלהם. בתקופה זו הם הוציאו שני מיני-אלבומים בשם: Brown EP ‏(2000) ו- Pink EP‏(2001) שהוקלטו יחדיו בפברואר 2000, כדי שיוכלו לשמש להם כהקלטת דמו. למוזיקה של הלהקה היה צליל יותר אלקטרוני, כפי שאמר קולש לעיתונאי מהשיקגו רידר ”ניסינו להבין איך נוכל לשלב סמפלר וקצב בשירי רוק, מבלי להשמע כמו חיקוי של פורטיסהד.” ההקלטות לא השיגו ללהקה חוזה מול חברת תקליטים, אבל הם השיגו את תשומת לבו של האמרגן פרנק ריילי, שהציע להם הופעות משותפות עם הלהקה They Might Be Giants, מה שאכן קרה בהופעות רבות של הלהקות באותה תקופה.
היסטוריה > אלבום ראשון – OK Go: 2004-2001

הלהקה חתמה חוזה עם Capitol Records באפריל 2004, למרות שהיו להם כמה הצעות מחברות אחרות. חברי הלהקה שיערו, שמאחר שהם הלהקה הראשונה שהנשיא החדש של קפיטול, אנדי סלייטר, מחתים בחברה - שהם יקבלו יותר תשומת לב ותמיכה. הלהקה הוציאה לאור את תקליט הבכורה שלהם OK Go ב-17 בספטמבר 2002. האלבום הוקלט באולפני קפיטול בלוס אנג'לס. למרות שהתוכנית המקורית שלהם הייתה להוסיף שיפורים קטנים לקלטות הדמו שלהם, בסופו של דבר הלהקה הקליטה את כל החומרים מחדש והוסיפה חמישה שירים נוספים, לרבות הסינגל הראשון מהאלבום "Get Over It". כדי לקדם את האלבום, הלהקה הופיעה בסיבוב הופעות עם מספר להקות קטנות כגון: the Vines, Phantom Planet, Mew וכיוצא בזה, בפסטיבלים שונים. בארצות הברית, האלבום הגיע למקום הראשון בטבלת הבילבורד היטסיקרס, ובמקום ה-107 בבילבורד 200. באנגליה, הסינגל הראשון "Get Over It" הגיע למקום ה-27 במצעד הסינגלים של אנגליה. ב-16 במרץ 2003 הלהקה הופיעה בתוכנית Top of the Pops וניגנה את השיר. באותו שבוע, הקליפ לשיר "Get Over It" זכה לתואר "קליפ השבוע" של מגזין Q.
היסטוריה > אלבום שני Oh No: 2007-2005

האלבום השני של הלהקה, Oh No, הוקלט במלמו, שוודיה בסתיו 2004. המפיק היה תור ג'ונסון (שהפיק בין היתר את הקרדיגנס ופריץ פרדיננד. זמן קצר לאחר, בפברואר 2005, הגיטריסט אנדי דנקן עזב את הלהקה עקב חילוקי דעות יצירתיים עם חברי הלהקה, לחץ כבד מחברת התקליטים ולו"ז הופעות אינטנסיבי. דנקן הוחלף על ידי אנדי רוס, שקיבל את התפקיד מבין 34 גיטריסטים שנבחנו ונשאלו בתום האודישן "האם תהיה מוכן להשתתף בקטע ריקוד על הבמה?". רוס הציג את עצמו למעריצי הלהקה בבלוג ייעודי שכתב, שמתאר את חוויותיו הראשונות עם הלהקה בהופעות חיות וסיפק עדכונים על הלהקה באופן כללי למעריציה.
האלבום שוחרר באוגוסט 2005. Oh No התחיל לצבור פופולריות עם הסינגל הראשון שיצא ממנו A Million Ways. הקליפ לשיר מציג את הלהקה בחצר של בית מבצעים ריקוד מורכב, שהכוריאגרפיה שלו נעשתה על ידי אחותו של דמיין קולש, טריש סי. הקליפ הפך במהירות לפופולרי, וקיבל 9 מיליון הורדות.
כדי לקדם את האלבום, הלהקה הופיעה הרבה בהופעות משותפות עם להקות אחרות, ביצעה הופעות אורח בתוכניות רדיו והופיעה בפסטיבלים שונים בארצות הברית, סקוטלנד, ספרד, טאיוואן, יפן וצפון קוריאה.
ביוני 2006, הלהקה פרסמה את הקליפ לסינגל החמישי שלהם מהאלבום "Here it Goes Again", שהפך ללהיט ויראלי ביוטיוב וצבר למעלה מ-50 מיליון צפיות. הקליפ מראה את חברי הלהקה רוקדים באופן מתואם, ריקוד מורכב תוך כדי שהם עוברים והולכים על 8 הליכונים המוצבים אחד לפני השני. הסינגל היה ליחיד מבין הסינגלים שהלהקה שחררה, שהגיע למצעד הבילבורד הוט 100, זאת עד ליציאתו של הסינגל I Won't Let You Down ב-2014. בנובמבר 2006, בעקבות ההצלחה של "Here it Goes Again", הוציאה הלהקה גרסת DVD של האלבום Oh No, שכולל סרט תיעודי על תהליך יצירת האלבום, ארבעת הקליפים הרשמיים שיצאו מהאלבום, הופעות של הלהקה בתוכניות שונות, מחוות של מעריצים לריקוד של "A Million Ways", חזרות מאחורי הקלעים לריקוד ההליכונים ועוד.
היסטוריה > אלבום שלישי Of the Blue Colour of the Sky: 2011-2008

ב-2007, אחרי ביקור בניו אורלינס, הלהקה הקליטה מיני-אלבום עם להקה מקומית מניו אורלינס בשם Bonerama, כדי לגייס כסף למוזיקאים שנעקרו מבתיהם בעקבות הנזקים של הוריקן קטרינה. האלבום יצא בפברואר 2008 תחת השם "Your'e Not Alone". הכותרת נלקחה משירו הידוע של דייוויד בואי "Rock 'n' Roll Suicide" שגרסת כיסוי שלו מופיעה באלבום עצמו, יחד עם גרסת כיסוי לשיר של בוב דילן "I Shall Be Released" ועוד שלושה שירים אחרים של הלהקה מאלבומם הקודם "Oh No". האלבום, שנמכר בלעדית רק בITunes, גייס למעלה מ-40,000 דולר, שסייעו למוזיקאי מקומי לרכוש בית לעצמו.
באוקטובר 2008, הלהקה הודיעה שהם סיימו לכתוב שירים חדשים לאלבומם השלישי, ושהם נכנסים לאולפן ההקלטה בניו-יורק יחד עם המפיק דייב פרידמן. שמו של האלבום מגיע מספרו הפסאודו מדעי של אוגוסטוס פליסנטון מ-1876 ששמו " The Influence of the Blue Ray of the Sunlight and of the Blue Colour of the Sky" (בתרגום חופשי:"ההשפעה של הקרן הכחולה של אור השמש ושל הצבע הכחול של השמיים"). חברי הלהקה הצהירו שהאלבום ושיריו הרבה יותר קליטים ומוכווני ריקודים משיריהם בעבר.
במאי 2009 הלהקה שחררה שיר ראשון להאזנה בסטרימינג בשם "Skyscrapers". הסינגל הראשון שהם הוציאו היה השיר "WTF" שיצא בנובמבר. האלבום עצמו " Of the Blue Colour of the Sky " יצא בינואר 2010. שני הקליפים הראשונים שהלהקה הוציאה לשירי האלבום היו זמינים לצפייה אך ורק ביוטיוב, ולא ניתן היה להעתיק את הקישור של הקליפ ולפרסם אותו בבלוגים או ברשתות חברתיות. לאחר תלונות ממעריצי הלהקה לעניין זה, פרסם דמיין קולוש מכתב פתוח בבלוג של הלהקה ולאחר מכן בניו יורק טיימס, בו הוא מסביר את הרציונל של חברת התקליטים, שטענה שהיא מקבלת תמלוגים מיוטיוב, רק עבור צפיות באתר עצמו. קולוש ביקר את הרציונל, ואף פרסם לינק שניתן להעתיק, ולהוריד בבלוג הלהקה. עקב המחלוקת, במרץ 2010 הלהקה החליטה לסיים את ההתקשרות עם חברת EMI, והקימה לייבל עצמאי בשם "Paracadute". הלהקה הצליחה להשיג את זכויות ההפצה על האלבום השלישי בכללותו, אולם הזכויות לשני האלבומים הקודמים שלה נשארו ב-EMI. דמיין קולוש הצהיר לגבי מהלך זה ש”אנחנו מנסים להיות להקת "עשה זאת בעצמך" בעידן פוסט-חברות תקליטים גדולות בעולם”. הלהקה הקליטה שתי גרסאות קליפ לשיר "This Too Shall Pass". הגרסה הראשונה תיארה את הלהקה הולכת בסגנון של תזמורת במצעד, אליה מצטרפים משתתפים שונים. לאחר הפרידה מ-EMI השלימה הלהקה את הקליפ המוכר יותר של השיר, אשר כולל צילום סט מורכב שאירועים רבים מתרחשים בו במהלך צילום אחד רציף. האלבום הראשון שהלהקה הוציאה במסגרת הלייבל החדש יצא ביוני 2011. האלבום נקרא "180/365", והוא כולל גרסאות חיות לשירי הלהקה. שמו של האלבום מתייחס למספר ההופעות שהלהקה ביצעה באותה שנה.
היסטוריה > אלבום רביעי 2012-הווה:Hungry Ghosts

בדצמבר 2012 Ok Go הוציאו אוסף של שירים נדירים שפורסמו בעבר כצד ב' של סינגלים או לא פורסמו כלל בשם "Twelve Days of OK Go". האוסף פורסם בחינם באתר של הלהקה וכלל גרסאות כיסוי לשירים של הביטלס, הקינקס, אדם אנט והפיקסיז. בעקבות האוסף הזה, הכריזה הלהקה בינואר 2013, על הוצאה של אוסף ארוך יותר בשם "Twelve Months of OK Go".
באפריל, הלהקה הודיעה באמצעות ערוץ היוטיוב שלהם, שהם מתחילים את הקלטות אלבומם הרביעי "Hungry Ghosts", שיהיה צפוי לצאת באוקטובר 2014.
הסינגל הראשון מהאלבום, "The Writing's on the Wall" יצא ביוני 2014, יחד עם קליפ מורכב של צילום אחד רציף אשר זכה למיליון צפיות ביום הראשון לשחרורו. הלהקה הוציאה עוד 3 סינגלים מהאלבום יחד עם קליפים מורכבים שזכו להצלחה מרובה ביוטיוב.
קליפים

הלהקה זכתה למידה לא מבוטלת של פרסום, בזכות הקליפים היצירתיים והמושקעים שלה שזכו לתשומת לב רבה באתרי שיתוף סרטים דוגמת יוטיוב. רבים מהקליפים של הלהקה הפכו לויראלים, דוגמת הקליפ לשירם Here it goes again, בו נראים חברי הלהקה מבצעים ריקוד מורכב על גבי מסילות כושר זכה למעל 50 מיליון צפיות בארבע השנים הראשונות להופעתו באתר יוטיוב. אחד מכתבי התרבות של מגזין סלון, מאט זולר זייץ, טען שהקליפים אשר מבוצעים פעמים רבות בלונג שוט, גורמים לצופים תחושה של פליאה והתמקדות באנושיות של המבצעים, בניגוד לקליפים מהונדסים ומבוימים עתירי אפקטים וסצנות.
חברי הלהקה

נוכחי
דיימן קולש - סולן, גיטרה, קלידים (1998-הווה)
טים נורדווינד - בס, קלידים, קולות רקע (1998-הווה)
דן קונופקה - תופים, כלי הקשה (1998-הווה)
אנדי רוס - גיטרה, קלידים, פסנתר, קולות רקע (1998-הווה)
עבר
אנדי דנקן - גיטרה, קלידים, קולות רקע (1998-2005)